केतार(गढ़वा) : लोहरगड़ा पंचायत के हुरका ग्राम के ग्रामीण पलायन करने को मजबूर हैं।वहां के निवासी रामलाल बैठा, हरिलाल बैठा,राम ठाकुर, राजेश पासवान, केश कुमार साव, दीपक शुक्ल, मकेश सिंह सहित अन्य लोगों ने बताया कि काम के अभाव में हमलोग गुजरात, जामनगर जाने को विबश हैं। मुखिया श्री विनोद सिंह से संपर्क करने पर उन्होंने बताया कि मनरेगा के तहत काम इसलिए नही मिल पा रहा है कि पदाधिकारी, कर्मचारी हमारे लोहरगड़ा पंचायत के साथ सौतेला व्यवहार करते हैं। मनरेगा के तहत हमारे पंचायत में एक भी योजना नही चल रहा है जिसके चलते हमारे पंचायत के लोग बाहर जाने को विबश हैं। इस संबंध में प्रखंड विकाश पदाधिकारी से मोबाइल द्वारा संपर्क करने की कोशिश की गयी परंतु संपर्क नही हो पाई।